SCC call พุ่ง 38% หลังหุ้นอ้างอิงบวกรับข่าวลงทุนภาครัฐ
วอลุ่มเทรด DW พุ่ง 5.2% ในวันพุธ หนุนโดยแรงซื้อขาย SET50 DW ที่สูงถึง 46.3% ของมูลค่าการซื้อขาย DW ทั้งหมด ซึ่งเป็นผลมาจากการเคลื่อนไหวผันผวนของดัชนีหลักทรัพย์อ้างอิง
3 ก.ย. 2558

บล.แมคควอรี เผย วอลุ่มเทรด DW พุ่ง 5.2% ในวันพุธ หนุนโดยแรงซื้อขาย SET50 DW ที่สูงถึง 46.3% ของมูลค่าการซื้อขาย DW ทั้งหมด ซึ่งเป็นผลมาจากการเคลื่อนไหวผันผวนของดัชนีหลักทรัพย์อ้างอิง โดยวานนี้ ดัชนีราคา SET50 Index ปรับตัวระหว่าง 882.88 – 898.79 จุด ส่วนสัญญาซื้อขายล่วงหน้า S50U15 เคลื่อนไหวในกรอบ 873.40-891.00 ส่งผลให้นักลงทุนเข้าเทรดทั้ง Call และ Put
สำหรับ DW28 ที่เกี่ยวข้องได้แก่ S5028C1510A S5028P1509C และ S5028P1510B ซึ่งทั้ง 3 รุ่นมีวอลุ่มเทรดรวมกันกว่า 480 ล้านหน่วย ส่วนทางด้าน DW บนหุ้นรายตัว วอลุ่มลดลงในกลุ่ม DW หุ้นพลังงานและธนาคาร หลังจากที่หุ้นอ้างอิงแกว่งตัวในกรอบแคบ ขณะที่ DW บนหุ้นขนาดกลางปรับตัวขึ้นโดดเด่นจากการที่หุ้นอ้างอิงปรับตัวขึ้น เช่น SAMA28C1601A +18.4% และ BH28C1603A +13.7% เทียบกับหุ้นอ้างอิงที่ปรับตัวขึ้น +4.2% และ +5.3% ตามลำดับ
นอกจากนี้ กลุ่มวัสดุก่อสร้างยังเป็นอีกหนึ่งกลุ่มที่ได้รับความสนใจ นำโดย Call DW บนหุ้น SCC ซึ่งปรับตัวขึ้นแรงตามหุ้นอ้างอิงวานนี้ ยกตัวอย่างเช่น SCC28C1510A +38.1% เทียบกับหุ้นอ้างอิงที่ปรับตัวขึ้น +3.8% โดยหุ้นอ้างอิงได้รับปัจจัยหนุนจากข่าวการลงทุนภาครัฐ และแนวโน้มปิโตรเคมีที่ดีขึ้น ขณะที่การปรับตัวขึ้นของหุ้นส่วนใหญ่ในกระดานส่งผลให้ Put DW ปรับตัวลง เช่น   S5028P1509C -12.7% เป็นต้น
ส่วนข้อมูลการซื้อขาย DW28 ณ สิ้นวันวานนี้ นักลงทุนขายสุทธิ IVL28C1511A หลังจากราคาหุ้นอ้างอิงปรับตัวขึ้นต่อเนื่อง และลดแรงบวกลงเล็กน้อยวานนี้ โดยมีแรงขายสุทธิ กว่า 10.1 ล้านหน่วย นอกจากนี้ ยังมีแรงขายสุทธิใน KBAN28C1511A 5.0 ล้านหน่วย และ S5028P1509C 1.4 ล้านหน่วย
อย่างไรก็ตาม แรงซื้อสุทธิมีจำนวนไม่มากนัก และกระจายในหลายกลุ่มหลักทรัพย์ ส่วนใหญ่อยู่ในกลุ่ม DW หุ้นพลังงาน เช่น BANP28C1601A PTT28P1602A ส่วนในกลุ่มอื่นๆได้แก่ KTB28C1512A S5028P1510B และ STEC28C1512A ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 41,158.22 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  2,125.14 ล้านบาท
คิดเป็น 5.2%  